ঈদে রীনার সঙ্গে সেলফি কিরণের,এন্ট্রি নেই গৌরীর ! আমির কোথায়!

ওয়েব ডেস্ক: বলিউডের সুপারস্টার আমির খানের জীবন যেন এক চমকপ্রদ নাটক! ৬০ বছর বয়সেও তাঁর জীবনে প্রেমের আনাগোনা লেগেই আছে। বর্তমানে গৌরী স্প্র্যাটের সঙ্গে তাঁর ঘনিষ্ঠতা নিয়ে জোর চর্চা চলছে। তবে, ঈদের দিন আমিরের পরিবারের সঙ্গে গৌরীর দেখা মেলেনি । বরং উপস্থিত ছিলেন তাঁর দুই প্রাক্তন স্ত্রী রীনা দত্ত এবং কিরণ রাও। দুই ‘সতীন’ দুজনে একে অপরের মাথায় মাথা রেখে ক্যামেরার সামনে ছবি তোলেন।

পরিচালক কিরণ রাও তাঁর ইনস্টাগ্রামে পারিবারিক ঈদ উদযাপনের কিছু ছবি শেয়ার করেছেন। সেখানে রীনা দত্তের সঙ্গে তাঁর একটি সেলফিও দেখা যায়। ছবিতে আমির খানের মা জিনাত হুসেন, বোন নিখাত হেগড়ে এবং ফারহত দত্তকেও দেখা গেছে। ঈদের সাজে কিরণ পরেছিলেন সরিষা রঙের স্যুট, আর রীনা দত্তের পরনে ছিল বেগুনি শারারা।

আরও পড়ুন:৮৯ বছর বয়সে ধর্মেন্দ্রর চোখে অস্ত্রোপচার সঙ্গে নেই নিজের কেউ !

ছবিতে আমির খানের ছেলে আজাদ রাও খান এবং মেয়ে ইরা খান, তাঁর স্বামী নূপুর শিখরে এবং মা প্রীতম শিখরেও উপস্থিত ছিলেন। পরিচালক আশুতোষ গোয়ারিকর এবং অবিনাশ গোয়ারিকরকেও অতিথিদের সঙ্গে আলাপচারিতায় দেখা যায়। একটি ছবিতে আমির ও কিরণের ছেলে আজাদ রাও খানকে মধ্যাহ্নভোজের জন্য সকলের সঙ্গে টেবিলে বসে থাকতে দেখা গিয়েছে। অভিনেতার মেয়ে ইরা খান, তাঁর স্বামী নূপুর শিখরে এবং তাঁর মা প্রীতম শিখরেও আমিরের বাড়িতে আয়োজিত ইদ উদযাপনে অংশ নিয়েছিলেন। একটি ছবিতে আমন্ত্রিত পরিচালক আশুতোষ গোয়ারিকর ও অবিনাশ গোয়ারিকরকেও অন্যান্য অতিথিদের সঙ্গে কথোপকথনে দেখা যায়।

কিরণ ছবিগুলোর ক্যাপশনে লিখেছেন, “আম্মির ঈদ – যিনি সেরা এবং সবচেয়ে সুন্দরী অতিথি – পরিবার, বন্ধুদের সঙ্গে উদযাপন এবং সেরা ভোজ!”

ঈদের দিন আমির খান তাঁর ছেলে জুনেদ এবং আজাদেকে নিয়ে অনুরাগীদের সঙ্গে দেখা করেন এবং কাজু কাটলি বিতরণ করেন।

আমির খানের ব্যক্তিগত জীবন বরাবরই আলোচনার কেন্দ্রবিন্দুতে। ১৯৮৬ থেকে ২০০২ সাল পর্যন্ত রীনা দত্তের সঙ্গে তাঁর সংসার ছিল। এরপর ২০০৫ সালে কিরণ রাও-এর সঙ্গে গাঁটছড়া বাঁধেন তিনি। তবে, ২০২১ সালে তাঁদের বিবাহবিচ্ছেদ হয়। বর্তমানে গৌরী স্প্র্যাটের সঙ্গে তাঁর প্রেমের গুঞ্জন শোনা যাচ্ছে।