Kolkata Danger Zone ! শিয়ালদার পর এবার প্রগতি ময়দান থানা এলাকা, ফের অস্ত্র উদ্ধার

কলকাতা: বেশ কয়েকদিন আগেই শিয়ালদা স্টেশন (Sealdah Station) থেকে অস্ত্রসহ এক ব্যক্তিকে গ্রেফতার করেছিল কলকাতা পুলিশের এসটিএফ (STF)। ধৃত ব্যক্তির কাছ থেকে মেলে ৬টি আগ্নেয়াস্ত্র এবং ৮ রাউন্ড তাজা কার্তুজ। ধৃত ব্যক্তির নাম হাসান শেখ, মালদার বাসিন্দা।

অপরদিকে শনিবার ফের কলকাতা থেকে অস্ত্র উদ্ধার হয়েছে। কলকাতা পুলিশের স্পেশ্যাল টাস্ক ফোর্স (‌এসটিএফ)‌ গোপন সূত্রে খবর পেয়ে প্রগতি ময়দান থানা (Pragati Maidan Police Station) এলাকার জেবিএস হ্যালডেন অ্যাভিনিউ (JBS Haldane Avenue) এলাকায় অভিযান চালায়। উদ্ধার হয়েছে দুটি ৭ এমএম বন্দুক আর একাধিক কার্তুজ।

সন্দেহ করা হচ্ছে, হয়তো ইদের (Eid) দিন নয়তো রামনবমীর (RamNabami) দিনই কোনও হামলার ছক কষা হয়েছিল। ধৃত দুই যুবকের নাম মোবারক হোসেন ওরফে সাহেব শেখ ও আব্রাহিম শেখ বলে জানা গেছে। এই দু’জনেরই বাড়ি মালদার কালিয়াচক থানার নারায়ণপুর গ্রামে। ঘটনার পিছনে কাদের হাত রয়েছে, তা নিয়ে তদন্ত শুরু করেছে পুলিশ।

আরও পড়ুন: বিহার, উত্তর প্রদেশ থেকে জাল ওষুধ আসছে, চিঠি দুই সরকারকে

অপরদিকে আজ বিপুল পরিমাণে মাদক (Drugs) উদ্ধার সহ চারজনকে গ্রেফতার করল কলকাতা পুলিশ। শনিবার ধর্মতলা চত্বর থেকে তাদের গ্রেফতার করা হয়। মাদকের পরিমাণ প্রায় ৬৬ কিলো। এই মাদক ভিনরাজ্য থেকে কলকাতায় পাচার করা হচ্ছিল বলেই প্রাথমিকভাবে অনুমান করছে পুলিশ।

গোপন সূত্রে খবর পেয়ে নারকোটিক সেল অভিযান চালায়। ওড়িশা থেকে এই মাদক এসেছে বলেই জানা গেছে। সেই সূত্র ধরেই ধর্মতলা চত্বরে হানা দেয় পুলিশ। সেখানের বাসস্টান্ড থেকে তাদের হাতেনাতে পাকরাও করে। ধৃত চারজন নদিয়ার বাসিন্দা বলে খবর । তাদের নাম, শ্রীমন্ত বিশ্বাস, রঘুনাথ বৈরাগ্য, সুবোধ সরকার এবং ধীরেন সরকার। তবে পুলিশ একরকম নিশ্চিত এদের পিছনে কোনও বড় চক্র কাজ করছে। এই ঘটনার পিছনে আর কারা কারা জড়িত তাদের বিরুদ্ধে খোঁজ শুরু করেছে পুলিশ।

ইদ এবং রামনবমী উৎসবে নিরাপত্তা ব্যবস্থা আরও জোরদার করেছে পুলিশ।

দেখুন অন্য খবর-